*Mórágy Község Önkormányzata Képviselő-testületének*

2/2021.(IV.26.) önkormányzati rendelete

### a helyi közművelődési feladatok ellátásáról

Mórágy Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Mórágy község polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021 (I. 29.) Korm. rendelettelkihirdetett veszélyhelyzetben az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és l) pontjában valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, Mórágyi Roma Nemzetiségi Önkormányzat és a Mórágyi Német Nemzetiségi Önkormányzat véleményének kikérésével a következőket rendeli el:

#### 1. Általános rendelkezések

1. **§** E rendelet célja, hogy Mórágy Község Önkormányzata (a továbbiakban:

önkormányzat) a mórágyi polgárok érdekeit szem előtt tartva, a község művelődési érdekeinek és kulturális szükségleteinek figyelembevételével, a helyi lehetőségek, sajátosságok és hagyományok alapján meghatározza az önkormányzat közművelődési feladatait, azok ellátási formáját, módját és mértékét.

1. **§** A rendelet hatálya kiterjed a közművelődésben résztvevőkre, az önkormányzat által fenntartott és működtetett közművelődési közösségi színtérre, azok működtetőire, alkalmazottaira és a közművelődési tevékenység megvalósulásában résztvevőkre.

#### 2. Az önkormányzat közművelődési alapszolgáltatásai, feladatai

**3. § (1)** Az önkormányzat a település minden lakosának biztosítja a kultúrához való hozzáférés jogát és lehetőségét.

**(2)** Az önkormányzat a település adottságainak figyelembevételével, a helyi közművelődési tevékenység támogatása terén az alábbi közművelődési alapszolgáltatásokat látja el:

1. a művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
2. a közösségi és társadalmi részvétel fejlesztése,
3. a hagyományos közösségi kulturális értékek átörökítése feltételeinek biztosítása.

1. **§ (1)** Az önkormányzat a helyi közművelődési tevékenységek keretében az alábbi feladatokat támogatja:
2. a különböző életkorú, érték- és érdekrendszerű civil közösségek művelődési szándékainak támogatását;
3. különböző fórumok, estek, találkozók szervezése, szolidáris akciók fogadása, különböző civil szervezetek közötti együttműködés kezdeményezése, közösségi tér biztosítása;
4. a település környezeti, szellemi, művészeti, hagyományainak feltárása, megismertetése, a helyi művelődési szokások gondozása, gazdagítása;
5. a lokálpatriotizmus elmélyítése, a szűkebb-tágabb régió értékeinek gyarapítása, megismertetése;
6. az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása;
7. az esztétikai élmények megéléséhez színházi előadások, hangversenyek, koncertek, irodalmi estek, művészeti kiállítások kínálata;
8. az eltérő korosztályok számára szórakozva- művelődő és kulturált szórakozási lehetőségek biztosítása, mikroközösségek szerveződésének segítése;
9. az ismeretszerző, az amatőr alkotó, művelődő, népművészeti, hagyományőrző közösségek tevékenységének támogatása;
10. bemutatók, kiállítások, tehetséggondozás;
11. különböző kultúrák közötti kapcsolatok kiépítésének és fenntartásának segítése;
12. kapcsolatépítés a testvérvárosok kulturális intézményeivel, művelődési, művészeti egyesületeivel;
13. a szabadidő kulturális célú eltöltéséhez a feltételek biztosítása;
14. infokommunikációs eszközök révén, személyes segítségnyújtás a szolgáltatást igénybe vevők részére;
15. nyilvánosság megteremtése a önkormányzat honlapja útján;
16. szórólapok, plakátok, meghívók készítése;
17. közérdekű, közhasznú kiállítások rendezése, programok szervezése;
18. a kulturális turizmus segítése;
19. a lakosság különböző művelődési célú, illetve közösségi tér igényű programjainak segítése, közművelődési színtér biztosítása.

**3. A közművelődési tevékenység finanszírozása**

**5. § (1)** Az önkormányzat a közművelődési tevékenység finanszírozásához szükséges pénzügyi feltételeket az állami feladatfinanszírozásból, saját bevételeiből és pályázatokon elnyert forrásokból biztosítja.

1. Az önkormányzat a 3.-4. §-ban meghatározott alapszolgáltatások és feladatok megvalósítása érdekében
	1. éves költségvetésében támogatási keretet határoz meg,
	2. támogatja a helyi székhelyű alapítványokat, közalapítványokat, egyesületeket, közösségeit külön rendeletében megállapított feltételek alapján,
	3. támogatja a községi nagyrendezvények, fesztiválok megrendezését.

1. A közművelődési helyszín és alapellátás biztosításán túl a finanszírozás módja elsősorban feladatfinanszírozás.

#### 4. A közművelődési feladatellátás formája, módja

**6. § (1)** Az önkormányzat a közművelődési feladatait az általa fenntartott Kultúrház - Közösségi Színtér (a továbbiakban: Kultúrház) 7165 Mórágy, Petőfi utca 71., 258. hrsz.

működtetésén keresztül látja el.

**(2)** A község éves rendezvényprogramja, ezen belül Kultúrház kulturális programja, továbbá a szakmai közművelődésről (szóbeli) szóló beszámolója minden évben az önkormányzat képviselő-testületének jóváhagyásával válik érvényessé.

**7. §** Az önkormányzat a közművelődési alapszolgáltatások nyújtásában a Kultúrház mellett más, közművelődési tevékenységet is ellátó természetes és jogi személyeket, egyéb szervezeteket, azok fenntartóit, működtetőit és alkalmazottait is bevonhatja, így különösen:

 a) községi mozgókönyvtárát,

1. Helytörténeti gyűjteményt,
2. nevelési-oktatási intézményeket,
3. német és roma nemzetiségi önkormányzatot,
4. kulturális tevékenységet is végző társadalmi, civil szervezeteket, egyesületeket, alapítványokat,
5. egészségügyi és sport intézményeket, szervezeteket,
6. a turizmus és idegenforgalom szervezeteit,
7. helyi népművészeket, helyi gazdasági szervezeteket, magánszemélyeket i) egyházakat,

j) hasonló feladatokat ellátó országos, regionális, térségi intézményeket, civil szervezeteket.

#### 5. A közművelődési tevékenység irányítása és ellenőrzése

**8. § (1)** A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény és e rendelet által meghatározott közművelődési feladatokkal kapcsolatos hatásköröket a képviselő-testület gyakorolja.

**(2)** A közösségi szintér szakmai ellenőrzését a képviselő-testület előtt szóban elhangzott szakmai beszámolók és szakértői vélemények alapján látja el.

#### 6. Záró rendelkezések

**9. § (1)** E rendelet 2021. május 1-jén lép hatályba.

Mórágy, 2021. április 26.

|  |  |
| --- | --- |
|  **Glöckner Henrik Filczinger Ágnes**  |  |
|  polgármester jegyző |  |
|  |  |

A rendelet kihirdetésének napja

2021. április 26.

Filczinger Ágnes

 jegyző